पाएं अपने शहर की ताज़ा ख़बरें और फ्री ई-पेपरडाउनलोड करें
उस्मानखेड़ा गांव की टेलों पर सोमवार सुबह एक महिला व एक पुरुष का शव बरामद होने की सूचना पर चौकी कल्लरखेड़ा की पुलिस व समाजसेवी संस्था नर सेवा नारायण सेवा समिति के सदस्य मौके पर पहुंचे और दोनों शवों को नहर से बाहर निकालते हुए पहचान व पोस्टमार्टम के लिए सरकारी अस्पताल की मोर्चरी में रखवाया। जहां दोनों की पहचान अजीमगढ़ निवासी के तौर पर हुई है। समाजसेवी संस्था नर सेवा नारायण सेवा समिति के प्रधान राजू चराया को गांव उस्मानखेड़ा की टेलों पर एक महिला शव का अटका होने की सूचना मिली।
जब संस्था के सदस्य मौके पर पहुंचे, तो एक पुरुष का शव भी नहर से मिला। मौके पर चौकी कल्लरखेड़ा की पुलिस को सूचित किया गया और पुलिस की मौजूदगी में दोनों शवों को नहर से बाहर निकालते हुए उन्हें पहचान और पोस्टमार्टम के लिए सरकारी अस्पताल की मोर्चरी में रखवाया। जहां मृतकों की पहचान अजीमगढ़ निवासी देवराज पुत्र बेगराज तथा महिला सरोज रानी पत्नी अनंत राम के तौर पर हुई है। पुलिस ने मृतकों के 174 की कार्रवाई करते हुए शव परिजनों को सौंप दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn